Οίαξ Ναυπλίου (καλαθοσφαίριση γυναικών)

Ο Αθλητικός Όμιλος Ναυπλίου «Οίαξ» είναι ελληνικό αθλητικό σωματείο που δραστηριοποιείται στο Ναύπλιο, πόλη της Αργολίδας. Επίσημο έτος ίδρυσής του είναι το 1971.«Ιστορία», πληροφορίες στον επίσημο ιστότοπο του συλλόγου. Αντλεί το όνομά του από το μυθικό Οίακα, γιου του Ναύπλιου, επώνυμου ήρωα της ευρύτερης περιοχής.

Το τμήμα γυναικείας καλαθοσφαίρισης είναι σήμερα αδρανές, ομοίως και η αντίστοιχη ακαδημία νεαρών αθλητριών. Διέθετε νομική μορφή ερασιτεχνικού σωματείου. Έδρα όλων των τμημάτων καλαθοσφαίρισης του Οίακα αποτελεί το Κλειστό Γυμναστήριο του Δημοτικού Αθλητικού Κέντρου Ναυπλίου, χωρητικότητας 500 καθήμενων θεατών.«Χώροι Άθλησης» , πληροφορίες στον επίσημο ιστότοπο του Δήμου Ναυπλιέων.Κλειστό Δ.Α.Κ. Ναυπλίου , πληροφορίες στον ιστότοπο Gipeda.gr.

 Ιστορική αναδρομή 
Ο Οίακας εντάχθηκε μετά την ίδρυσή του στο Πρωτάθλημα της Ένωσης Σωματείων Καλαθοσφαίρισης Αργολίδας - Κορινθίας. Αναδείχθηκε Πρωταθλητής τις περιόδους 1989-90, 1995-96, 1996-97 και 1997-98.

Την αγωνιστική περίοδο 1998-99 η ομάδα έλαβε μέρος στο Πρωτάθλημα της Β' Εθνικής Κατηγορίας (διοργάνωση  τρίτου επιπέδου που σήμερα έχει καταργηθεί). Σχημάτισε με εννέα ακόμη συλλόγους τον Όμιλο Νότου, ολοκληρώνοντας τις αγωνιστικές της υποχρεώσεις στην 7η θέση της βαθμολογικής κατάταξης.Περιοδικό «Ματιές στα σπορ», τεύχος Ιανουαρίου 2000. Το αποτέλεσμα αυτό ήταν επαρκές για να διατηρήσει την ομάδα στην ίδια Κατηγορία και την περίοδο 1999-00. Και πάλι αγωνίστηκε στα πλαίσια του Ομίλου Νότου με μικρότερη, όμως, επιτυχία. Συγκέντρωσε 3 νίκες, 14 ήττες κι ένα μηδενισμό με συνέπεια να καταταγεί στη 10η και τελευταία θέση και ως εκ τούτου να υποβιβαστεί στο Τοπικό Πρωτάθλημα.

Την πρώτη από τις δύο αυτές χρονιές, το σωματείο του Ναυπλίου έλαβε επίσης μέρος στο Κύπελλο Ελλάδος, σημειώνοντας αξιόλογη πορεία. Στα πλαίσια της Α' Φάσης νίκησε εντός έδρας την ομάδα του Ηρακλείου με σκορ 52-50. Στη Β' Φάση πήρε τρία νικηφόρα αποτελέσματα: εντός έδρας απέναντι στο Παγκράτι με σκορ 55-29, εκτός έδρας απέναντι στο Παλαιό Φάληρο με σκορ 38-40 και εντός έδρας απέναντι στον Πανσερραϊκό με σκορ 69-66. Τελικά αποκλείστηκε στη «Φάση των 16» γνωρίζοντας την εντός έδρας ήττα από τις Εσπερίδες Καλλιθέας με σκορ 33-65.

Το καλοκαίρι του 2018 αποφασίστηκε η επιστροφή του τμήματος στην αγωνιστική δράση μετά από περισσότερες από δύο δεκαετίες αδράνειας.«ΕΣΚΑ-Κ: Ερμιόνη και Τήρωνας συναντώνται την 5η αγωνιστική», άρθρο στον ιστότοπο Sport.argonafplia.gr, 29 Αυγούστου 2018.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο1998-99 3Β' Εθνική 7 - ? - - ? Φάση των 16 5-  -  -1999-00 3Β' Εθνική 10 - ? - - ? - --  -  -

 Παραπομπές 

 Εξωτερικοί σύνδεσμοι 

 Α.Ο. Οίαξ Ναυπλίου, επίσημος ιστότοπος. 

 Κλειστό Δ.Α.Κ. Ναυπλίου , πληροφορίες στον ιστότοπο Gipeda.gr.

Καλαθοσφαιριση Γυναικες
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Κ.
Κατηγορία:Ιδρύσεις ομάδων καλαθοσφαίρισης σε άγνωστο έτος